als_Latn dik_Latn sag_Latn
Asport – Rikthehet Anglia. Heroi i ri është Danny Welbeck. Skuadra e Roy Hudgson fitoi falë dygolëshit të ish-sulmuesit të Manchester Unitedit (tashmë të kaluar tek Arsenali) trasfertën ndaj Zvicrës së Vladimir Petkovicit duke i nisur mbarë kualifikueset për Euro 2016-të.
Skuadra e “Tre Luanëve”, që këto kualifikuese gjendet në Grupin E (bashkë me Slloveninë, Estoninë, Lituaninë, San Marinon dhe Zvicrën), i nisi mbarë kualifikueset duke marrë tre pikë që në ndeshjen e parë. “Topçiu i ri” Danny Welbeck shënoi dy herë (min 58’; min 95’) duke ia prishur debutimin në krye të Zvicrës, ish-trajnerit të Lazios, Vladimir Petkovicit.
Zvicra, që pati gjithashtu rastet e saj, vuajti një lojë me presion të lartë të anglezëve të cilët shfrytëzuan më mirë rastet e krijuara. “Goli zhbllokues” erdhi vetëm në pjesën e dytë (min 58’) teksa Welbeck, me një nuhatje karakteristike, gjëmoi një aksion nga e majta të Sterling dhe u gjet fiks në momentin dhe vendin e duhur dhe gjuajti topin në rrjetë për 0-1.
Sulmuesi i ri i Arsenalit, që zëvendësonte Daniel Sturridge-in e dëmtuar, shënoi edhe golin e dytë në minutat shtesë (min 95’) teksa shfrytëzoi më së miri shërbimin e Rickie Lambertit.
Fitore me goxha peshë kjo për Anglinë dhe vetë Hodgsonin në veçanti, i cili ka qenë nën kritika që pas zhgënjimit në Botërorin Brazil 2014-të.
Në ndeshjet e tjera të Grupit E, Estonia shënoi një fitore me peshë (1-0) përballë Sllovenisë, ndërsa Lituania mundi (0-2) San Marinon.
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn